钦定古今图书集成/理学汇编/学行典/第250卷 > 龙𫘧
## 钦定古今图书集成/理学汇编/学行典/第250卷 > 龙𫘧

按《安庆府志》：“龙𫘧，字伯良。以明经国子生授湖广安
化教。涵养温醇，博通经史，事嫡母以孝闻。父经尝怜
其清苦，别遗一厚产与𫘧，𫘧辞不受，均诸兄弟。在安
化倡明理学，严率诸生，九载如一日。有得贡而贫不
能举者，捐俸助之。署县，遇岁歉，赈贷饥民，全活甚众。
及致仕，安士民屡函通问，卒之日，数千里来会吊。其”
感人有如此。